**POUČENIE O OCHRANE OSOBNÝCH ÚDAJOV**

Spoločnosť **COLOPLAST A/S**,reg. číslo, so sídlom na Holtedam 1, 3050 Humblebaek, Dánske kráľovstvo, v Slovenskej republike konajúca prostredníctvom **COLOPLAST A/S organizačnej zložky**, IČO: 17056641, so sídlom PolusTower II., Vajnorská 100/B, 831 04 Bratislava, zapísaného v obchodnom registri vedenom Okresným súdom Bratislava I, oddiel Po, vložka číslo 3840/B (ďalej len „**Spoločnosť**“), pri svojej činnosti spracúva osobné údaje fyzických osôb.

**Spracúvanie osobných údajov klientov**

1. Spoločnosť ako prevádzkovateľ spracúva osobné údaje klientov na účely ich zaradenia do klientskej databázy Spoločnosti a výkonu jej marketingových aktivít spočívajúcich v predkladaní ponúk jej produktov a služieb prostredníctvom kontaktných údajov oznámených klientom (elektronickej aj klasickej pošty a telefónu). V prípade konkrétnej žiadosti podanej klientom Spoločnosť môže podľa okolností konkrétneho prípadu zabezpečovať aj sprievodné služby. Zákonným dôvodom spracúvania osobných údajov klientov je ich súhlas, príp. plnenie s nimi uzavretej zmluvy.
2. Osobné údaje klientov Spoločnosť poskytuje externému správcovi počítačovej siete a externému poskytovateľovi IT služieb. Osobné údaje klientov sa neprenášajú mimo EÚ.
3. Osobné údaje klientov Spoločnosť uchováva počas trvania ich súhlasu so spracúvaním a v prípade jeho odvolania sa tieto údaje bezodkladne vymažú a zlikvidujú. Ak je klient dlhodobo nezastihnuteľný, napr. nepreberá zásielky Spoločnosti, nedvíha telefón, a pod., spracúvanie jeho osobných údajov sa ukončí po 5 rokoch od posledného poskytnutia súčinnosti z jeho strany, ak skôr nedôjde k odvolaniu jeho súhlasu.
4. Klienti majú právo požadovať od Spoločnosti prístup k svojim osobným údajom, ich opravu alebo vymazanie, príp. obmedzenie ich spracúvania a zároveň právo namietať proti spracúvaniu, ako aj právo na prenosnosť údajov a právo podať sťažnosť na Úrade na ochranu osobných údajov. Podrobné informácie o týchto právach sú uvedené v záložke „práva dotknutých osôb“.
5. Klienti majú právo kedykoľvek odvolať svoj súhlas so spracúvaním osobných údajov, ktorý udelili Spoločnosti, a to bez dotknutia zákonnosti spracúvania vykonaného na základe tohto súhlasu pred jeho odvolaním.
6. Takisto majú klienti právo kedykoľvek namietať proti spracúvaniu svojich osobných údajov na účely priameho marketingu.
7. Poskytovanie osobných údajov klientov Spoločnosti je pre nich úplne dobrovoľné a v prípade ich neposkytnutia nevznikne klientom žiadna ujma. V takom prípade sa klientom nebudú predkladať žiadne ponuky tovaru a služieb Spoločnosti ani poskytovať žiadne plnenia, ak sa neskôr nedohodnú inak.

**Spracúvanie osobných údajov obchodných partnerov a ich kontaktných osôb**

1. Spoločnosť ako prevádzkovateľ pri svojej činnosti spracúva (okrem iného) osobné údaje obchodných partnerov, t.j. fyzických osôb – podnikateľov, ako aj osobné údaje kontaktných osôb obchodných partnerov.
2. Spoločnosť spracúva osobné údaje obchodných partnerov a ich kontaktných osôb na účely plnenia s nimi uzavretých zmlúv či spolupráce, ako aj na účely rokovania o uzavretí zmluvy alebo spolupráce. Zákonným dôvodom spracúvania osobných údajov obchodných partnerov, t.j. fyzických osôb – podnikateľov je nevyhnutnosť plnenia s nimi uzavretých zmlúv alebo vykonania opatrení pred ich uzavretím. Zákonným dôvodom spracúvania osobných údajov kontaktných osôb obchodných partnerov je nevyhnutnosť na účely oprávnených záujmov Spoločnosti (t.j. plnenia zmluvy s obchodným partnerom), pred ktorými nemajú prednosť záujmy ani základné práva kontaktnej osoby.
3. Spoločnosť spracúva osobné údaje obchodných partnerov, t.j. fyzických osôb – podnikateľov v rozsahu potrebnom na plnenie zmlúv (spravidla meno, priezvisko, IČO, DIČ, sídlo, telefón, e-mail, číslo účtu, príp. ďalšie kontaktné údaje). Spoločnosť spracúva osobné údaje kontaktných osôb obchodných partnerov v rozsahu potrebnom na plnenie zmlúv s obchodnými partnermi (spravidla meno, priezvisko, pracovná pozícia, telefón, e-mail, príp. ďalšie kontaktné údaje).
4. Spoločnosť pri plnení účelu spracúvania môže poskytovať osobné údaje svojich obchodných partnerov externému poskytovateľovi účtovných služieb, správcovi počítačovej siete alebo poskytovateľovi IT služieb. Spoločnosť neprenáša tieto osobné údaje mimo EÚ.
5. Osobné údaje obchodných partnerov a ich kontaktných osôb Spoločnosť uchováva počas trvania ich zmluvného vzťahu so Spoločnosťou, ako aj počas trvania zákonných archivačných lehôt (napr. v súvislosti s daňovými dokladmi). Po ich uplynutí sa osobné údaje v príslušnom rozsahu bezodkladne vymažú.
6. Obchodní partneri a ich kontaktné osoby majú právo požadovať od Spoločnosti prístup k svojim osobným údajom, ich opravu alebo vymazanie, príp. obmedzenie ich spracúvania a zároveň právo namietať proti spracúvaniu, ako aj právo na prenosnosť údajov a právo podať sťažnosť na Úrade na ochranu osobných údajov. Podrobné informácie o týchto právach sú uvedené v záložke „práva dotknutých osôb“.
7. Poskytovanie osobných údajov obchodných partnerov a ich kontaktných osôb na účely spracúvania Spoločnosťou nie je povinné, avšak v prípade ich neposkytnutia nebude možné uzavrieť s obchodným partnerom zmluvu ani ju riadne plniť.
8. Spoločnosť získava osobné údaje kontaktných osôb obchodných partnerov od týchto obchodných partnerov, pre ktorých dané kontaktné osoby vykonávajú činnosť spravidla ako zamestnanci alebo štatutárne orgány.

**Práva dotknutých osôb**

Akákoľvek dotknutá osoba, ktorej osobné údaje Spoločnosť spracúva, má tieto práva:

1. právo požadovať prístup k svojim osobným údajom, t.j. právo získať od Spoločnosti potvrdenie, či osobné údaje, ktoré sa jej týkajú, spracúva alebo nespracúva a v prípade ich spracúvania má právo získať k nim prístup, ako aj k informáciám uvedeným v čl. 15 ods. 1 nariadenia Európskeho parlamentu a Rady (EÚ) č. 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (ďalej len „nariadenie GDPR“), t.j. k informáciám o:
* účeloch spracúvania;
* kategóriách dotknutých osobných údajov;
* príjemcoch alebo kategóriách príjemcov, ktorým sa osobné údaje sprístupnili alebo sprístupnia;
* predpokladanej dobe, počas ktorej sa budú osobné údaje uchovávať, resp. ak ju nie je možné určiť, kritériá použité na stanovenie tejto doby;
* všetkých dostupným detailoch o zdroji osobných údajov, ak sa nezískali od dotknutých osôb;
* skutočnosti, že dochádza k automatizovanému rozhodovaniu, vrátane profilovania a prinajmenšom v prípadoch podľa čl. 22 ods. 1 a 4 nariadenia GDPR aj k zmysluplným informáciám týkajúcim sa použitého postupu, ako aj významu a predpokladaných dôsledkov takéhoto spracúvania na dotknutú osobu;
* nižšie uvedených právach.
1. právo na opravu svojich osobných údajov v prípade ich nesprávnosti alebo nepresnosti;
2. právo požadovať od Spoločnosti za podmienok uvedených v čl. 17 nariadenia GDPR vymazanie svojich osobných údajov a úplné ukončenie ich spracúvania, ak zaniknú všetky právne dôvody ich spracúvania;
3. právo na obmedzenie spracúvania v prípadoch uvedených v čl. 18 ods. 1 nariadenia GDPR (najmä ak dotknutá osoba popiera presnosť spracúvaných osobných údajov alebo vzniesla námietku proti ich spracúvaniu);
4. právo namietať proti spracúvaniu, pokiaľ ho Spoločnosť neodôvodňuje nevyhnutnosťou plnenia úlohy vykonávanej vo verejnom záujme alebo pri výkone verejnej moci, ktorými je poverená, alebo nevyhnutnosťou na účely jej oprávnených záujmov;
5. právo kedykoľvek namietať proti spracúvaniu osobných údajov na účely priameho marketingu;
6. právo na prenosnosť osobných údajov, t.j. právo na získanie osobných údajov, ktoré o nej spracúva Spoločnosť v štruktúrovanom, bežne používanom a strojovo čitateľnom formáte a ich poskytnutie inému prevádzkovateľovi, ak sa spracúvanie vykonáva na základe súhlasu danej dotknutej osoby alebo zmluvy uzavretej s takouto dotknutou osobou a ak sa spracúvanie vykonáva automatizovane;
7. právo kedykoľvek odvolať súhlas so spracúvaním osobných údajov, ak je právnym dôvodom ich spracúvania, a to bez dotknutia zákonnosti spracúvania vykonaného na základe tohto súhlasu pred jeho odvolaním;
8. právo podať sťažnosť na Úrade na ochranu osobných údajov (www.uoou.sk).

**Zodpovedná osoba**

1. Spoločnosť určila zodpovednú osobu na ochranu osobných údajov

**Johan Leonhard Svendsen**,

**e-mail** dataprotectionoffice@coloplast.com.

Zástupom povereným v Slovenskej republike je

Peter Laudon

e-mail skpla@coloplast.com

V prípade akýchkoľvek otázok o ochrane osobných údajov sa môžete na Spoločnosť obrátiť aj prostredníctvom kontaktov uvedených v záložke „Kontaktujte nás“.